b'\n_START_ARTICLE_\nVillit pippelit\n_START_PARAGRAPH_\nVillit pippelit (engl. Wild Willies) oli suomalainen diskoyhtye. Sen esiintymiset ovat show-henkisi\xc3\xa4 ja koreografiat ammattilaisten tekemi\xc3\xa4. Yhtye otti paljon vaikutteita Village Peoplelta, mist\xc3\xa4 sen nimikin on v\xc3\xa4\xc3\xa4nn\xc3\xb6s._NEWLINE_Villit pippelit oli huumori- ja camp-henkinen, ja sen sanoitukset k\xc3\xa4sittelev\xc3\xa4t homoseksuaalisuutta. Virallisesti yhtye julkaisi vain yhden singlen \xe2\x80\x9dRuskea tytt\xc3\xb6 renkaassa\xe2\x80\x9d vuonna 1996. Sill\xc3\xa4 ollut kappale \xe2\x80\x9dA machoni oot\xe2\x80\x9d valittiin Radiomafian viikon biisiksi. Yhtyeen tunnetuin kappale lienee Tom of Finlandiin viittaava TOF, josta on tehty my\xc3\xb6s musiikkivideo. TOF:n lis\xc3\xa4ksi musiikkivideo on tehty kappaleesta \xe2\x80\x9dPoikien v\xc3\xa4lisest\xc3\xa4 toveruudesta\xe2\x80\x9d (2001). Vuonna 2000 SETA-s\xc3\xa4\xc3\xa4ti\xc3\xb6n tuella julkaistulla Heit\xc3\xa4 voltti -kokoelma-albumilla on my\xc3\xb6s Villien pippeleiden tuotantoa._NEWLINE_Yhtye esiintyi useita kertoja televisiossa. Vuonna 1999 se p\xc3\xa4\xc3\xa4si Jyrki Hit Challengen finaaliin ja vuonna 2002 valmistui Filmiteollisuuden tuottama dokumenttielokuva Villit Pippelit do Finland.'